open-index/open-wikipedia-markdown huggingface dataset:
Lakrismjelt

**Lakrismjelt** (latin: *Astragalus glycyphyllos*) er en plante i mjeltslekten, som tilhører erteblomstfamilien *(Fabaceae)*. Den er 40-120 cm høy/lang, og delvis krypende. Stengelen er sikksakkbøyd, og planten har karakteristiske, store og grønne belger. De gule blomstene blomstrer i juni-juli.

Lakrismjelt har en grov og kantete stengel med bladstilker hvor det sitter 3-7 par av ganske brede blad. De er mellomgrønne og større og bredere enn på de fleste mjelt- og vikkearter. Ørebladene (der stilken deles) er lansettformede. Bladene smaker lakris.

Klasen av skittengule blomster har 10-20 kroner, og begerbladene har noen smale og korte tenner som ligger langs kronbladene. Belgene er det absolutt mest karakteristiske på planten, de er 3-6 cm lange, klargrønne og bøyde, og har to rom som er atskilt langs skulpen. 

Lakrismjelt og gulmjelt *(Astragalus frigidus)* er svært like, begge har brede og eggrunde, mellomgrønne blader og gule blomsterklaser. Forskjellen er derimot at lakrismjelt har lange, krypende sikksakk-stengler, og at belgene til lakrismjelt er større, oppadpekende, og har to frørom i stedet for bare ett. Gulmjelt er dessuten aldri greinete, slik lakrismjelt oftest er.

## Utbredelse
Lakrismjelt vokser i solvarm og steinete, næringsrik jord. Den trives i skogbryn, spredte steinurer, utkanten av hogstfelt, veikanter, bakker og i havneområder.

Den er utbredt i Sør-Norge langs kysten og innover dalstrøkene ned til Kristiansand, samt med mindre populasjoner på hele Jæren, i Sogn, Nordfjord, Romsdal, og  Nord-Trøndelag.

I Norden lever den i hele Danmark unntatt Vest-Jylland, i Sverige nord til Medelpad (Bottenhavet), men ikke i kyststrøkene av Øst-Sverige. I Finland er det bare gjort helt spredte funn i sørvest langs kysten.

## Referanser


## Eksterne lenker
*
Gulmjelt

**Gulmjelt** (latin: *Astragalus frigidus*) er en plante i mjeltslekten, som tilhører erteblomstfamilien *(Fabaceae)*. Den er 10-40 cm høy, og med oppreist, ugreinet og kraftig stengel. Planten mangler klengetråder. De gule blomstene blomstrer i juli-august, og planten er ganske sjelden i Norge.

Gulmjelt har en grov og opprett, ugreinet stengel med bladstilker hvor det sitter 3-7 par mellomgrønne, eggerunde blader. De er bredere enn på de fleste mjelt- og vikkearter. Ørebladene (der stilken deles) er butte og brede. 

Klasen av skittengule eller mellomgule blomster har 5-20 kroner, og begerbladene har noen smale, korte tenner eller hår og rødlig skjær ytterst. Kronbladene er 12-15 mm lange, gule og skittengule eller hvit-gule innerst mot begerbladet. 

Belgen er litt hengende, og har 1 frørom. 

Gulmjelt og **[[lakrismjelt]]** er svært like, begge har brede og eggrunde, mellomgrønne blader og gule blomsterklaser. Forskjellen er derimot at lakrismjelt har lange, krypende sikksakk-stengler, og at belgene til lakrismjelt er større, oppadpekende, og har to frørom i stedet for bare ett. Gulmjelt er dessuten aldri greinete, slik lakrismjelt oftest er.

## Utbredelse
Gulmjelt vokser i fuktig, kalkholdig jord. Den trives i fjellet og innlandet, i steinurer, kildedrag og bekkekanter, men går også ut til strandkrattet ved kysten lengst nord i Norge.

Den er utbredt to steder i Norge: en populasjon vokser i Midt-Norge, og en i Nord-Norge nord for Mo i Rana helt opp til Russland.  

I Norden lever den spredt i Norrbotten og i det nordligste Finland. Arten vokser også i høylandsstrøk i Alpene.

## Referanser


## Eksterne lenker
*
Skogvikke

**Skogvikke** (*Vicia sylvatica*) er en flerårig urt i vikkeslekten, som tilhører erteblomstfamilien *(Fabaceae)*. Planten blir 40-200 cm høy/lang, og er bestanddannende med vekst i krypende tuer. Til å være en vikke har skogvikke relativt spredte blader, som ikke alltid er helt symmetrisk parvise. Blomstene er hvite med mørk-lilla strekmønster i seglet.

Bladene er sammensatt i par med 5-12 par småblad med en slyngtråd lengst ute. De har tydelig midtnerve. Ørebladet (der stilken deler seg eller ved roten av bladstilkene) er lite og tannete, dette er et karakteristisk trekk. 

Arten blomstrer fra juli til august. Den har 5-20 blomster som er mellom 12 og 18 mm lange og hvite med mørk-lilla årer i seglet. Begeret er lyst grønt og med bare et svakt mørkere skjær nærmest stilken. 

Frukten er en 25 til 30 mm lang belg som inneholder 4-5 frø. Den er glatt og svart eller brun, relativt tykk, og åpner seg og danner korketrekkerform etter spredning.

Skogvikke kan være vanskelig å skille fra gjerdevikke. Artene skiller seg fra hverandre ved at skogvikke har mindre, smalere og tanete øreblad, samt blekere og hvitere blomster med bare en nervetegning i seglet som er mørk og tydelig. Gjerdevikke har også små øreblad, men de er enkle og ikke tannete.

## Utbredelse
Skogvikke vokser i Norge i innlandet og langs kysten fra Svenskegrensen til litt nord for Bodø. Her er den ganske vanlig på næringsrik, steinete moldjord, i skogsbryn, skrenter, veikanter, og i utkanten av hogstfelt. I Norden vokser den i Sverige nord til medelpad, med usikre og spredte observasjoner i Bottenviken. I Finland er den vanlig i sør og går nord til omkring Rovaniemi, men spredt i disse midtre landsdelene. I Danmark finner vi den på øyene og østlige Jylland. 

## Referanser


## Eksterne lenker
* 
*
Holtnesdalen naturreservat

**Holtnesdalen** er en ravinedal mellom Holmsbu og Rødtangen, ved Drammensfjorden sørvest på Hurumlandet i Asker kommune. En liten bekk med mange sidebekker har over tid gravd ut dype, mørke dalsøkk i leirjordsterrenget, med bregner og løvskog på leirjorden, og barskog på knausene av drammensgranitt. 

Hele dalen på 262 dekar ble vernet som naturreservat i 1974, med en utvidelse i 2007. Naturreservatet ble opprettet for å verne et viktig edelløvskogsområde, hvor alle norske løvtrearter bortsett fra bøk forekommer. Her finnes eksempler på svartor–sumpskog, snelle–askeskog, gråor–askeskog og alm–lindeskog. I bekkekløftene finnes også velutviklede mosesamfunn. Av karplanter finnes blant annet firblad, maiblom og skogsivaks. 

Helt i nordvest finnes også den fremmede og uønskede arten kjempespringfrø.

Sørvest for naturreservatet ligger gården Holtnes, hvor det er gjort mange funn fra forhistorisk tid. Enkelte gravhauger fra jernalderen ligger innenfor grensen til naturreservatet.

## Referanser


## Eksterne lenker
* 
* Naturreservatets verneforskrift hos Lovdata
* Brosjyren ''Holtnesdalen naturreservat'', utgitt av Fylkesmannens miljøvernavdeling og Statens naturoppsyn
Camporgiano

**Camporgiano** er en kommune i provinsen Lucca i den italienske regionen Toscana. Den ligger ca. 40 km. nordvest for Lucca. Kommunen omfatter 27,1 km² og har 2&nbsp;357 innbyggere (2004).

Camporgiano omfatter følgende *[[frazione|frazioni]]*: Filicaia, Poggio, Roccalberti, Casatico, Vitoio, Puglianella, Casciana og Cascianella.

I Camporgiano ligger også spøkelseslandsbyen Fabbrica di Carregine. Denne landsbyen fra middelalderen ble oversvømt da Vagli-innsjøen ble dannet i 1953, for å skaffe elektrisitet til landsbyene i området. Hvert tiende år blir innsjøen tømt i forbindelse med vedlikeholdsarbeider, og Fabbrica di Carregine blir synlig.

Camporgiano grenser til kommunene Careggine, Castelnuovo di Garfagnana, Minucciano, Piazza al Serchio, Pieve Fosciana, San Romano in Garfagnana og Vagli Sotto.

## Referanser


## Eksterne lenker
*
Borgo a Mozzano

**Borgo a Mozzano** er en landsby og kommune i provinsen Lucca i den italienske regionen Toscana. Kommunen har et areal på 72 km² og 7&nbsp;354 innbyggere (2001).

Borgo a Mozzano ligger sentralt mellom Garfagnana og Lucchesia, og har gode offentlige kommunikasjoner. Den har en jernbanestasjon, som ligger på linjen mellom Lucca og Aulla. Det går også buss til Lucca.

Ca. en kilometer utenfor bysenteret ligger det kjente landemerket Ponte della Maddalena.

## Referanser


## Eksterne lenker
* 
* www.comune.borgoamozzano.lucca.it
Camaiore

**Camaiore** er en by og kommune i provinsen Lucca i den italienske regionen Toscana. Kommunen har et areal på 84 km² og 30&nbsp;676 innbyggere (2004).

Kommunen omfatter følgende *[[frazione|frazioni]]*:

Capezzano, Casoli, Fibbialla, Fibbiano Montanino, Gombitelli, Greppolungo, La Culla, Lido di Camaiore, Lombrici, Marignana, Metato, Migliano, Montebello, Monteggiori, Montemagno, Nocchi, Orbicciano, Pedona, Pieve di Camaiore, Pontemazzori, Santa Lucia, Santa Maria Albiano, Torcigliano, Vado, Valpromaro

## Vennskapsbyer
*Rovinj, Kroatia, fra 1990
*Überherrn, Tyskland, fra 2000
*L'Hôpital, Frankrike, fra 2000

## Referanser


## Eksterne lenker
*
Tomas Böhm

**Thomas Böhm** (født 20. april 1945 i Stockholm, død 30. mai 2013) var en svensk psykiater, psykoanalytiker og forfatter. Hans foreldre flyktet 1938 til Sverige fra Østerrike på grunn av sin jødiske bakgrunn. Thomas Böhm er bror til skuespilleren Stefan Böhm.

## Bibliografi
*Faglitteratur og populærvitenskap*:
* Psykiska reaktioner vid katastrofer: katastrofmedicinska studier, 1979 (tills. med Henry Lorin)
* Barn under krigs- och katastrofförhållanden: deras upplevelser, beteenden och psykiska svårigheter, (tills. med Lars H. Gustafsson, Henry Lorin) 1982
* Efter förälskelsen: om kärleksrelationen, 1984
* Om otrohet, 1987 ISBN 82-590-0465-8 På norsk Hjemmets bokforlag 1988: Utro?
* Ska du säga!: om gräl och försoning i parförhållanden, 1990
* Inte som vi!: psykologiska aspekter på främlingsfientlighet och rasism, 1993
* Biggles tappar håret: en bok om och för killar runt femtio, 1995
* Att ha rätt: om övertygelse, tolerans och fundamentalism, 1998
* Kärleksrelationen: en bok om parförhållanden (samlingsvolym med Efter förälskelsen; Om otrohet; Ska du säga!), 2001
* Hämnd: och att avstå från att ge igen, 2006 (tills. med Suzanne Kaplan)

*Romaner*:
* Fjällturen, 1980
* Nödutgång, 1996
* The Vienna jazz trio, 2000
* Bortresta, 2004

## Referanser


## Eksterne lenker
* Tomas Böhm – biografisk artikkel i läkartidningen
* Tomas Böhm – egen hjemmeside
Otto (andre betydninger)

**Otto** kan referere til:

* Otto, et mannsvanv
* *[[Macrotocinclus affinis]]*, en fisk
* Gerd og Otto, en sangduo
* The Otto Show, en Simpsons-episode
* KNM «Otto Sverdrup», en norsk fregatt

Personer med etternavn Otto
* Heinrich Otto, tysk maler
* John Otto, amerikansk trommeslager
* Rudolf Otto, tysk teolog
* Sigrun Otto, norsk skuespiller
China World Trade Center Tower 3

**China World Trade Center Tower 3** (kinesisk: 国贸3期 eller 国际贸易中心3期) er en 330 meter høy skyskraper med 74 etasjer, fire underjordiske etasjer og 30 heiser i Beijing i Kina. Høyhuset ble påbegynt i 2005 og skulle etter planen stå ferdig i 2008. Byggingen ble forsinket, og bygningen ble først fullt åpnet for vanlig virksomhet den 30. august 2010.

Bygningsmassen utgjør 540&nbsp;000 m² og vil romme kontorer (1.-55. etasje) og hotell (56.-68. etasje + lobby i 71. etasje).

China World Trade Center Tower 3 er en del av China World Trade Center og ligger i forretningsbydelen Beijing CBD i Beijings østlige bydistrikt Chaoyang. Adressen er *1 Jian Guo Men Wai Avenue*.
Capannori

**Capannori** er en landsby og kommune i provinsen Lucca i den italienske regionen Toscana. Kommunen omfatter 156 km² og har 42&nbsp;849 innbyggere (2004).

## Severdigheter
*Villa Mansi
*Villa Mazzarosa
*Villa Minutoli-Tegrimi
*Villa Torrigiani

## ''Frazioni''

Kommunen omfatter følgende *[[frazione|frazioni]]*:

Badia di Cantignano, Camigliano Santa Gemma, Carraia, Castelvecchio di Compito, Colle di Compito, Colognora di Compito, Coselli, Gragnano, Guamo, Lammari, Lappato, Lunata, Marlia, 
Massa Macinaia, Matraia, Paganico, Parezzana, Petrognano, Pieve di Compito, Pieve S. Paolo, Ruota, S. Andrea in Caprile, S. Andrea di Compito, S. Colombano, S. Gennaro, S. Ginese di Compito, S. Giusto di Compito, S. Leonardo in Treponzio, S. Margherita, S. Martino in Colle, S. Pietro a Marcigliano, Segromigno in Monte, Segromigno in Piano, Tassignano, Toringo, Tofori, Valgiano, Verciano, Vorno, Zone 

## Referanser


## Eksterne lenker
*
Macrotocinclus affinis

***Macrotocinclus affinis***, tidligere kjent som ***[[Otocinclus]] affinis***, er en art i gruppen harniskmaller. På norsk blir fisken ofte kalt «**otto**», som en kortform av det tidligere slektsnavnet.
Det er en liten fisk som lever i ferskvann i Brasil. Den blir opptil 5 cm lang.

Den er en batesisk mimik av *[[Corydoras nattereri]]*. Den smale stripen får *Macrotocinclus affinis* til å ligne denne *[[Corydoras]]*-arten mer enn den ligner andre *Otocinclus*-arter.

Den er en populær akvariefisk og regnes som en god algeeter.
*Macrotocinclus affinis* foretrekker et akvarium med hurtigstrømmende vann, sandbunn og mange gjemmesteder. Den trives best i vann som er litt surt og har en temperatur på 21-27 °C.

## Eksterne lenker
* 
*
China World Trade Center

**China World Trade Center** (中国国际贸易中心; *Zhōngguó guójì màoyì zhōngxīn*) ligger i Beijing i Folkerepublikken Kina, i bydistriktet Chaoyang, nærmere bestemt i forretningsbydelen Beijing CBD.

Byggingen tok til i 1985 og ble ferdig i 1990. Senere er det tilkommet flere bygninger, som den 330 meter høye skyskraperen China World Trade Center Tower 3.
Åsane Storsenter

**Åsane Storsenter** er et kjøpesenter og ligger i bydelen Åsane i Bergen. Senteret er et resultat av sammenslåingen av det Steen & Strøm-eide kjøpesenteret Arken, som åpnet i 1985 og det Nordea Liv-eide kjøpesenteret Åsane Senter, som åpnet i 1976. Denne sammenslåingen skjedde 23. november 2007 etter begge senterne ble totalrenovert og med nye fasader.

I dag har Åsane Storsenter 138 butikker, og et totalt areal på  kvadratmeter.

Den 8. september 2016 ble det kjent at Olav Thon Eiendomsselskap hadde inngått en intensjonsavtale med Nordea Liv og Steen & Strøm AS om kjøp av Åsane Storsenter. Oppkjøpet ble godkjent av Konkurransetilsynet i oktober 2016 og gjennomført 7. november 2016.

## Referanser


## Eksterne lenker
* 
*
Lockheed Martin X-44

**Lockheed Martin X-44** – også kalt MANTA (**M**ulti-**A**xis **N**o-**T**ail **A**ircraft) – er et haleløst jetdrevet eksperimentfly designet av Lockheed Martin. Flyet er fremdeles på tegningsstadiet, og det er uvisst når – og om – flyet vil bli bygget.

## Historie
Under utviklingen av Lockheed Martin F-22 Raptor ble flere tekniske løsninger vurdert, blant annet et haleløst design som skulle kontrolleres ved hjelp av vektorstyrte jetstråler. Meningen var å modifisere en av prototypene til F-22. Flyet er fremdeles på prosjektstadiet, men er blitt tildelt betegnelsen X-44. USAs flyvåpen USAF og NASA har vurdert å finansiere konstruksjonen av flyet, men hittil (august 2008) er ingen kontrakt offentliggjort. 

## Formål
X-44 skal teste ut en deltavinget konfigurasjon uten vertikale halefinner. For å kontrollere flyet skal det utstyres med styrbare dyser på hovedmotorene (vektorstyring av jetstrålen). Et avansert styreprogram må utvikles for å styre og stabilisere flyet. 

## Design
X-44 er i prinsippet tenkt som en F-22 Raptor med deltavinger, uten vertikale halefinner, og med vektorstyring av jetdsysene på de 2 hovedmotorene. Designet har ingen bevegelige aerodynamiske kontrollflater, noe som betyr at de vektorstyrte jetstrålene er eneste styremiddel.

## Spesifikasjoner
**Dimensjoner**

* **Mannskap:** 1
* **Lengde:** Ukjent
* **Høyde:**  Ukjent
* **Vekt:** Ukjent

**Ytelse**

* **Motor:** 2 turbojetmotorer
* **Skyvekraft:** Ukjent kN
* **Toppfart:** Ukjent
* **Maks operasjonshøyde:** Ukjent

## Kilder
*NASA – American X-vehicles, An Inventory—X-1 to X-50 (side 54) Utgitt 2003 (pdf) Besøkt 20. mars 2015
*GlobalSecurity.org: X-44 MANTA (sist oppdatert 7. juli 2011) Besøkt 20. mars 2015
Arbeidernes frigjøringsliga

**Arbeidernes frigjøringsliga** var en sosialistisk organisasjon som ble opprettet i London i 1881.

Den oppstod etter en splittelse i *[[Stratford (Newham)|Stratford]] Dialectical and Radical Club*, der syndikalisten Ambrose Barker innenfor National Secular Society opponerte mot  Charles Bradlaughs støtte til den såkalte *Coercion Bill* i 1880. I 1881 ble denne klubben tvunget til å nedlegge sin virksomhet, selv om den fortsatte å eksistere under navnet *[[Homerton]] sosialistiske selskap*.

Dets medlemmer Barker, Tom Lemon, Joe Lane og Frank Kitz begynte å holde regulære folkemøter i Mile End. Folkemøtene ble en suksess, og de dannet  Arbeidernes frigjøringsliga for å fortsette dette arbeidet. Deres første sekretær, Aaron Moseley, trakk seg tidlig og ble erstattet av Joe Lane.

Partiet var påvirket av marxisme, chartistbevegelsen og Pierre-Joseph Proudhon. Dets politiske fanesaker var:

* Allmenn stemmerett
* Direkte folkestyre
* Nedleggelsen av den stående hær
* Folket, og ikke parlamentet, skulle avgjøre hvorvidt landet skulle gå til krig
* En gratis, sekulær utdannelse
* Ytringsfrihet, trykkefrihet og forsamlingsfrihet
* Fri rettshjelp
* Nasjonalisering av landeiendommer, gruver og transport
* Statlig regulering av produksjonen og lik fordeling av rikdommer
* Opphevelse av kapitalistiske monopoler ved å nasjonalisere produksjonsmidlene

Partiet spredte seg på kort tid raskt over East End i London.

I 1884 slo det seg sammen med *Den demokratiske føderasjon*, som ble ledet av Henry Hyndman. Det nye partiet fikk navnet Den sosialdemokratiske føderasjon og adopterte mesteparten av programmet til *Arbeidernes frigjøringsliga*.

## Referanser
Kjell Rune Sellin

**Kjell Rune Sellin** (født 1. juni 1989) er en norsk tidligere fotballspiller.  

Først kjøpte Byåsen ham fra Ørland for 50 000 kroner i 2007. Deretter ble han ble solgt videre fra Byåsen til Rosenborg i juli 2008. Han ble senere lånt ut til Kongsvinger i 2010 ut sesongen. I 2011 ble han solgt til Aalesund for han i 2012 ble lånt ut til Hødd der han var med å hjelpe laget til cupfinalen. 7. mars 2013 ble det klart at han hadde blitt klar for Sandefjord Fotball og blitt enig om en kontrakt som binder han til klubben ut 2014. Han blir omtalt som en rask og gjennombruddshissig spiss.

## Spillerkarriere
Han spilte for Byåsen i 2. divisjon våren 2008, der han scoret 10 mål og hadde 4 målgivende pasninger på 13 kamper. Han inngikk deretter kontrakt med Rosenborg som strakte seg til 31. desember 2011. 

Sellin fikk et lite gjennombrudd i 2009 med innhopp i ligakamper, spill i europacup og scoringer i hver cupkamp i Norgesmesterskapet frem til siste runde før kvartfinalen mot Molde 9. august 2009, da han ikke var i troppen grunnet skade. I cupkampen mot Løv-Ham ble han i tillegg til å være kampens første målscorer i 2–0-seieren, kåret til banens beste. Sellin scoret sine første Tippeligamål mot Brann 14. april 2010, da han kom inn som innbytter og ble tomålsscorer.

I høstsesongen 2010 ble Sellin lånt ut til Kongsvinger, hvor han fikk tilsammen ti kamper. Den 1. januar 2011 ble det bekreftet både på Rosenborgs og Aalesunds nettsider at Sellin fra og med januar 2011 skulle spille for Aalesund.  Sellin satt på benken under finalen i Norgesmesterskapet i fotball for herrer 2011 da Aalesund vant, men han scoret 1-0 i finalen året efter, da Hødd vant Norgesmesterskapet i fotball for herrer 2012. Sånn ble han en av få som har vunnet mesterskapet to år på rad, men med *forskjellige klubber* og som ubrukt reserve i den ene og med hele kampen i den andre.

## Referanser


## Eksterne lenker
*
Clásica de San Sebastián 2008

**[[Clásica de San Sebastián]] 2008** foregikk i området rundt den baskiske byen San Sebastián den 2. august 2008 og var den 28. utgaven av rittet.

Tidlig i løpet ble feltet delt, og en gruppe på 46 ryttere (som var de eneste som fullførte) skilte seg ut. Til slutt var det bare 11 ryttere igjen i teten, og Alejandro Valverde vant spurten foran Aleksandr Kolobnev, og overtok med det ledelsen i ProTouren.

## Resultat
### San Sebastián, 225 km
02-08-2008

## Eksterne lenker
*
Mohammed Mourhit

**Mohammed Mourhit** (arabisk: محمد مُرحيت, født 10. oktober 1970 i Khouribga, Marokko) er en marokkansk mellom- og langdistanseløper som representerte Belgia. Han ble utestengt fra juni 2002 til juni 2004 etter å ha testet positivt på EPO. Han er tidligere europarekordholder på 3000 meter&nbsp;og 10000&nbsp;meter. Hans fremste meritter er trolig bronsemedaljen på 5000&nbsp;meter i VM i 1999 i Sevilla, samt sølvmedaljen på 3000&nbsp;meter under VM innendørs i 2001 i Lisboa, bak Hicham El Guerrouj. Mourhit vant også VM i terrengløp (lang løype) både i 2000 og 2001. Han fikk belgisk statsborgerskap i 1997.

## Referanser


## Eksterne lenker
*
Kaptein Sabeltann (film)

***Kaptein Sabeltann*** er en norsk animert eventyrfilm om Kaptein Sabeltann fra 2003. Den er regissert av Stig Bergqvist og Rasmus A. Sivertsen. Terje Formoe har stemmen til Kaptein Sabeltann.

Filmen ble en moderat publikumssuksess og ble totalt sett av 180 000 på norske kinoer i 2003–2004. Den ble forholdsvis godt mottatt av anmelderne. Blant annet så gav FilmMagasinet den terningkast fem, VG, Aftenposten og Dagbladet fire og Dagsavisen tre.

## Handling
Pinky jobber som byssegutt på Kaptein Sabeltanns skip, «Den sorte dame», og drømmer om å bli verdens yngste sjørøver. Kaptein Sabeltann er på jakt etter grusomme Gabriels skatt, og denne ferden tar dem til Kjuttavika hvor Pinky møter Sunniva. Pinky blir stilt overfor sitt livs vanskeligste valg. Å gå til kamp mot selveste Kaptein Sabeltann.

## Om filmen
Produksjonen av filmen begynte i 1999 og tok fire år å fullføre. Alt forarbeide ble foretatt i Norge, mens selve hovedtegningen og utformingen ble gjort i Ungarn med en miks av norske og ungarske tegnere – 200 i alt.

Manuset ble brukt til forestillingen Kaptein Sabeltann og grusomme Gabriels skatt som ble vist i Kjuttaviga Amfiteater i Kristiansand Dyrepark sommeren 2004, 2005 og 2006. Manuset til denne filmen/forestillingen bygger delvis på sammenslåingen av de to originale filmene/forestillingene Kaptein Sabeltann og skatten i Kjuttaviga fra 1990/1992 og Kaptein Sabeltann og hemmeligheten i Kjuttaviga fra 1994, som ble vist i Kjuttaviga Amfiteater i Kristiansand Dyrepark, sesongene 1998 og 1999 under navnet Kaptein Sabeltann og skatten i Kjuttaviga.

Filmen har blitt dubbet på flere språk, blant annet på engelsk i Storbritannia i 2004 under navnet *Captain Sabertooth*, mens den ikke kom ut i USA før 2007 under samme navn.

## Medvirkende <small>(stemmer)</small>
* Terje Formoe som Kaptein Sabeltann
* Dennis Storhøi som Langemann
* Helge Jordal som Glade Gorm
* Øystein Dolmen som Skalken
* Paul Åge Johannessen som Ruben
* Brit Elisabeth Haagensli som Tante Bassa
* Ole Alfsen som Pinky
* Ingolf Karinen som Pelle Pirat
* Knut Haugmark som Pysa Pirat
* Nina Lund Feste som Sunniva
* Ellers medvirker: Fredrik O. Knutsen, Elisabeth Moberg, Finn Schau, Bendik Johannessen, Terje Raanes, Yngve Emil Marcussen, Charlotte Grundt, Julie M. Lindvik, Magnus Ullnæs, Cathrine Wenger og Mari Maurstad.

## Referanser


## Eksterne lenker
* 
* Off. nettsted
Tor Olav Foss

**Tor Olav Foss** (født 1952 i Furnes, Ringsaker, Hedmark) er norsk billedkunstner. 

Hans malerier har lys og sakrale uttrykk som hovedtema. Tematikken er dessuten forankret i antikkens filosofitradisjoner og maleriene spenner fra naturalistisk figurativ til abstrakt uttrykksform i ulike teknikker.

## Utstillinger
Siden 1985 har han medvirket på mer enn 190 utstillinger nasjonalt og internasjonalt. Representert i offentlige og private samlinger i 14 land.
* Triennale di Milano, Italia (Lexmark European ArtPrize 2004)
* Galleri Art Atrium, Karlsruhe Tyskland
* Kunstkabinett Baden Baden
* Galleri Munch Løten
* Galleri Svalbard, Longyearbyen
* Tjømes Kunstsalong Oslo 
* Festspillutstiller, Festspillene i Elverum 2008

## Utsmykninger
* Grefsen kirke, Oslo (Sidealter)
* Mariakapellet, Bliksvær, Nordland (Maleri)

## Referanser


## Eksterne lenker
* Hjemmeside
* Utsmykning, Ibsenhuset Skien
Maurice Farman

**Maurice Alain Farman**  (født 21. mars 1877, død 25. februar 1964) var en fransk syklist, racerbilist, flyver, flykonstruktør og flybygger. Han ble født i Paris av engelske foreldre og ble sammen med sine brødre Richard og Henri Farman pioner innen europeisk luftfart.

Sammen med broren Henri begynte Maurice Farman med bilsport med en bil av det franske merket Panhard; i 1901 vant han billøpet Grand Prix de Pau, som var verdens første billøp med betegnelsen Grand Prix. I mai 1902 vant han «Circuit du Nord», et billøp fra Paris til Arras og tilbake. I 1902 deltok han også i et billøp fra Paris til Wien; den konkurransen ble vunnet av Marcel Renault. På denne tiden ble Maurice Farman stadig mer interessert i motorisert flyvning, og i 1909 satte han verdenrekord i flyvning, både i utholdenhet og hastighet. Han begynte straks etterpå å bygge fly, og sammen med broren Henri startet han flyfabrikken Societé des Avions Farman.

Maurice Farman døde i Paris i 1964. Tross hans eminente egenskaper som flyver var han aldri innehaver av noe flysertifikat.

## Tidlige fly konstruert av Maurice
* Farman MF.7 Longhorn 
* Farman MF.11 Shorthorn

## Referanser


## Eksterne lenker
* 
* Første fly på Kjeller var Farman
Lee Andrew Martin

**Lee Andrew Martin** (født 5. februar 1968 i Hyde, Greater Manchester) er en engelsk tidligere fotballspiller. Han spilte venstreback hele sin karriere.
 
Martin startet sin karriere i Manchester Uniteds ungdomsavdeling. Han signerte profesjonell kontrakt 12. mai 1986. I 1990 scoret han det eneste målet i FA Cup-finaleomkampen mot Crystal Palace. Dette var en av bare to mål som Martin scoret igjennom hele karrieren i United. Det andre målet, hans første, kom 16 måneder tidligere i 3-1 seieren mot West Ham United på Upton Park.

Martin forlot Old Trafford i januar 1994 til fordel for Celtic, hvor han ikke ble noen suksess mye på grunn av et brukket bein. Han har i tillegg spilt for Bristol Rovers, Huddersfield Town og Bangor City.

Martin la opp i karrieren i 2008 og jobber til daglig som ungdomsarbeider.

## Karrierestatistikk

## Referanser


## Eksterne lenker
* 
*  Lee Martins profil på united.no
James Hoffmann

**James Hoffmann** (født 11. desember 1979) er en britisk barista og kaffekonsulent.

Hoffmann ble kronet til verdensmester under World Barista Championship i 2007, etter at han tidligere samme år hadde vunnet det britiske baristamesterskapet. Verdensmesterskapet fant sted i Tokyo i Japan. Hoffmann vant også prisen for beste signaturdrikk under verdensmesterskapet i 2007. Kaffedrikken bestod av skum med biscottismak og en tobakkstilsatt ganache blandet med espresso.

Hoffmann er eier og grunnlegger av Square Mile Coffee Roasters i London.

## Referanser


## Eksterne lenker
* Offisiell blogg 
* Square Mile Coffee Roasters
Motörizer

***Motörizer*** er det 20. studioalbumet til rock 'n roll-bandet Motörhead og ble utgitt 26. august 2008.

## Sporliste
# «Runaround Man» (2:57)
# «(Teach You How To) Sing the Blues» (3:03)
# «When the Eagle Screams» (3:44)
# «Rock Out» (2:08)
# «One Short Life» (4:05)
# «Buried Alive» (3:12)
# «English Rose» (3:37)
# «Back on the Chain» (3:24)
# «Heroes» (4:59)
# «Time is Right» (3:14)
# «The Thousand Names of God» (4:33)

## Personell
*Lemmy – Vokal, bass
*Phil Campbell – Gitar
*Mikkey Dee – Trommer

## Kilder
* 

## Eksterne lenker
*
The Sphere

**The Sphere** (på norsk «Sfæren») er en metallskulptur av den tyske skulptøren Fritz Koenig. Før terrorangrepet 11. september 2001 sto skulpturen på Austin Tobin Plaza i World Trade Center, som et symbol for verdensfred. Den ble skadet i angrepet, men ble bevart og står nå i Battery Park som et monument over de døde i angrepet. Man planlegger å flytte skulpturen til sin opprinnelige plassering når Freedom Tower står klart.

## Eksterne lenker
*
Fritz Koenig

**Fritz Koenig** (født 20. juni 1924 i Würzburg, død 22. februar 2017 i Landshut) var en tysk skulptør. Utenfor hjemlandet er han mest kjent for skulpturen «The Sphere» som en gang stod på Austin Tobin Plaza i World Trade Center-komplekset i New York, og som nå står i Battery Park som et minnemonument over de døde i terrorangrepet 11. september 2001. Koenig produserte en rekke andre arbeider, inkludert flere minnesmerker.

## Biografi
Koenig ble født i Würzburg, men han flyttet med familien til byen Landshut i Bayern da han var seks år gammel. I årene etter 2. verdenskrig studerte han kunst ved Kunstakademie München. I første halvdel av 1960-tallet flyttet Koenig til Ganslberg, et landsbruksområde utenfor Landshut hvor han bodde og arbeidet på et stutteri. Koenig var fra 1964 kunstprofessor ved Technosche Hochschule München.

### Større arbeider
* «The Sphere», 1969–71
* Minnesmerket ved Mauthausen-Gusen konsentrasjonsleir, 1983
* Minnesmerket over ofrene for München-massakren under OL 1972
* Permanente utstillinger ved Hofberg skulpturmuseum i Landshut

## Referanser


## Eksterne lenker
* 
* 
*  Landshut skulpturmuseum
*  Landshut skulpturmuseum
Kinas nasjonale kunstmuseum

**Kinas nasjonale kunstmuseum** (kinesisk: 中国美术馆), kjent også med den engelske forkortelse **NAMOC** for *National Art Museum of China* er Folkerepublikken Kinas største kunstmuseum. Det ligger i bydistriktet Dongcheng sentralt i Beijing. 

Museet dekker et areal på 30&nbsp;000 kvadratmeter der bygningene utgjør 17&nbsp;051 kvm. Utstillingsflatene er på 6&nbsp;000 kvm. Byggingen tok til i 1958 og pågikk til 1962. Ved en større renovasjon fra mai 2004 til januar 2005 tilkom 5&nbsp;375 kvm.

Hovedbygningen er på fire etasjer. Til å begynne med var det 13 utstillingshaller, men det er blitt utvidet til 21. 

## Eksterne lenker
*
Enrique Salinas

**Enrique Eduardo Guillermo Salinas de Gortari** (født 15. november 1952, død 6. november 2004) var den yngre broren til Carlos Salinas, tidligere president i Mexico. 

6. desember 2004 ble liket hans funnet, med en plastpose over hodet, i en Volkswagen Passat. Bilen var forlatt og parkert i utkanten av Mexico by. Etterforskere mente at han ble drept ved kvelning.

## Referanser
Lativ

**Lativ** er en kasus som indikerer bevegelse til en lokalitet. Lativ er altså en bøyningsform av et ord som viser at ordet beskriver en bevegelse mot et sted. Kasusen tilsvarer de norske preposisjonene «til» og «inn i». Lativ hører til gruppen av generelle lokale kasus sammen med lokativ og separativ.

Lativ er typisk for uralske språk og den var en av de protouralske kasusene. Den finnes fortsatt i mange uralske språk, for eksempel finsk, erzya, moksha og mariske språk. Den finnes også i dagestanske språk, slik som tsez, bezhta og khwarshi.

## Lativ i finsk
I finsk språk er bruken av lativ ganske foreldet. Den finnes fortsatt i forskjellige adverb, for eksempel *alas* «ned», *kauemmas* «(flytte seg) lenger bort», *pois* «(gå) vekk» og *rannemmas* «mot og nærmere kysten». Lativssuffiksen er vanligvis *-s*.

I moderne finsk har den blitt avløst av et mer komplisert system av lokative kasus og enklitisker.

## Lativ i tsez
I dagestanske språk slik som tsez fungerer også lativ som dativ ved å markere mottakeren eller den som drar nytte av en handling. Av noen lingvister anses de fortsatt som to separate kasus, selv om suffiksene er akkurat det samme for begge kasus. Andre lingvister separerer dem kun for å separere syntaktiske kasus fra lokative kasus. Et eksempel med det ditransitive verbet «vise» (bokstavelig: «la se») gis her:
:

Dativ/lativ er også brukt for å indikere eierskap, som i eksempelet under, fordi det ikke finnes noe verb som «å ha».
:

Dativ og lativ inntreffer som regel, som i eksempelet over, i kombinasjon med andre suffiks som poss-lativ kasus; dette burde ikke anses som en separat kasus, selv om mange av de lokative kasusene i tsez er konstruert analytisk; av denne grunn er de faktisk en kombinasjon av to kasussuffiks.

Oppfatnings- eller følelsesverb (som «se», «vite», «elske», «ønske») krever også at det logiske subjektet står i dativ/lativ. Merk at man i dette eksempelet brukes den «rene» dativ/lativ uten POSS-suffiks.
:
Gresik

**Gresik** er en by i provinsen Jawa Timur i Indonesia. Byen har både vært under styre av Nederland, og blitt okkupert av Storbritannia.
Grensevakt

**Grensevakt** er en vaktpost, ofte militær, som utfører kontroll langs en landegrense. Grensevakter har politimyndighet.

Blant de mest kjente og forhatte grensevaktene verden kjenner til, var de Stasi-kontrollerte vaktpostene som kontrollerte på østtysk side av Berlinmuren og langs grensa mellom tidligere Øst-Tyskland og Vest-Tyskland. I dag er trolig arbeidspresset størst hos amerikanske grensevakter som patruljerer langs USAs landegrense mot Mexico.

## Grensevakt i Norge

Under første verdenskrig var det ikke utstasjonert norske grensevakter langs grensen mot Sverige, men marinen patruljerte i de norske farvannene for å sikre at Norges nøytralitet ble overholdt, og at andre lands båter ikke kom inn i norske farvann uten tillatelse. I begynnelsen av 1920-årene ble grensevakter satt til å vokte grensene langs Sovjetunionen. Disse grensevaktene ble også utstasjonert under andre verdenskrig. 

File:Grænsevagten - no-nb digifoto 20160115 00025 NB NS 000085.jpg|Forpost ved Lier skanse i Vinger under den norske grensevakten langs svenskegrensa i forbindelse med unionsoppløsningen i 1905.
File:Lier 1905 by Skarpmoen 2.png|Feltbefestning under arbeid ved Lier i Vinger under grensevakten i 1905
File:Strandvagt ved Smørvarden sept. 1914.jpg|«Strandvagt ved Smørvarden (ved Kristiansand) sept. 1914»


## Grensevakt i Finland

I Finland er grensevakten en militær etat underlagt Innenriksministeriet. Den har et mannskap på 3&nbsp;600 personer, hvorav 500 er vernepliktige. Ved mobilisering inngår etaten i det finske forsvaret og får et mannskap på omkring 23&nbsp;000 personer

Grensevaktens hovedoppgaver er:
* bevoktning av Finlands landgrenser og territorialfarvann
* passkontroll ved grenseoverganger, flyplasser og havner
* redningstjeneste (hovedsakelig til sjøs)
* (i krigstid) patruljevirksomhet og geriljakrigføring bak fiendens linjer

## Grensevakt i Russland

*Den russiske grensevakta* (russisk:Пограничная служба Федеральной службы безопасности Российской Федерации, 'grensetjenesten for den føderale sikkerhetstjenesten i den russiske føderasjon') er en organisasjon innen den russiske sikkerhetstjenesten, FSB, med ansvar for grensevakt og grensekontroll i Russland. Et eksempel er grensa mot Norge.

Oppdrag: 
* Opprettholde Russland sin territorielle og fiskale suverenitet gjennom å hindre ulovlige grensepasseringer av personell og varer.
* Vern om Russland sine økonomiske interesser og naturressurser til lands og til havs, inkludert illegal jakt og fiske.
* Bekjempe terrorisme, utenlandsk infiltering og andre trusler mot Russland i grenseområdene.

## Andre eksempler
* Australian Border Force
* Gränspolisen i Sverige
* UK Border Force
* U.S. Border Patrol

## Referanser


## Eksterne lenker
*
Montrealprotokollen

**Montrealprotokollen** eller **Montrealavtalen** fra 1987 (reforhandlet i 1992) (engelsk: *Montreal Protocol on Substances that Deplete the Ozone Layer*) er en internasjonal traktat som er inngått for å beskytte ozonlaget ved å fase ut produksjonen av skadelige gasser. Protokollen inneholder tidsplan for kutt i utslippene av skadelige gasser.

En effekt av denne protokollen er at det gis økonomisk støtte til utvikling  og utprøving av teknologi som kan erstatte bruk av KFK og haloner, for eksempel innenfor områdene elektronikk-rens og kjøling.

Alle verdens land har skrevet under på denne protokollen. Avtalen hadde som målsetting at all produksjon og forbruk av HBFK (hydrobromfluorkarboner) skal stanses innen 1996 og HKFK (hydroklorfluorkarboner) skal trinnvis fases ut innen 2030. Fra midten av 1980-årene til 2015 var utslipp av stoffer som ødelegger ozonlaget redusert med 98 %.

## Referanser


## Eksterne lenker
* Montrealprotokollen (FN-sambandet)
* Miljøstatus i Norge: Montrealprotokollen
Spillemidlene

**Spillemidlene** er en betegnelse for det overskuddet som genereres fra de forskjellige spillene som administreres og drives av Norsk Tipping og som kommer til fordeling til forskjellige allmennyttige formål. 

Ordningen med spillemidler ble etablert samtidig med Norsk Tipping i 1948. Etter at selskapet også fikk monopol på spilleautomater, ble det innført nye regler for fordeling av midlene fra 1. januar 2009.

Kulturdepartementet forventet å få en halv million kroner i overskudd fra automatene i normale driftsår. Denne summen blir lagt sammen med resten av overskuddet fra Norsk Tippings spill, innen spillemidlene blir fordelt fra hele potten. Norsk Tipping totale overskudd i 2007 var på 2,65 milliarder kroner (men da uten inntekter fra spilleterminaler).

Før var fordelingen 50/50 mellom kultur og idrett.

I 2008 var fordelingen på 1,25 milliarder kroner til kultur og 1,25 milliarder kroner til idrett. Dessuten fikk organisasjoner som før har hatt inntekter fra spillautomater 500 millioner kroner.

Fra og med 1. januar 2009 vil spillemidlene bli fordelt med 45,5 prosent til idrett, 36,5 prosent til kultur samt 18 prosent til samfunnsnyttige og humanitære organisasjoner.
Brekkefossen (Oslo)

**Brekkefossen** er det nest øverste vannfallet i Akerselva, med et fall på 6 meter.  Fossen ligger på Kjelsås/Brekke i Bydel Nordre Aker i Oslo.

Akerselva deler her Kjelsås og Brekke.  Ved fossen lå en kraftstasjon som gjorde Brekke Bruks sager og arbeiderboliger selvforsynt med strøm.

## Litteratur
* ''Nord i Aker gjennom 10&nbsp;000 år'', Historielaget Grefsen – Kjelsås – Nydalen 2004, ISBN 82-303-0167-0
**Akerselva – fra sagatid til opera*. Gunnar Jerman
David Grossman

**David Grossman** (født 25. januar 1954) er forfatter fra Israel. Han har vært en varm tilhenger av fred i Midtøsten og har skrevet flere bøker om konflikten i Midtøsten, blant annet boken *Den gule vinden*, som ble oversatt til norsk i 1988.
## Priser og utmerkelser (utvalg)
*  – Nelly Sachs Pris
*  – De tyske bokhandlernes fredspris

## Referanser
Alan Tsagajev

**Alan Tsagajev** (født 13. september 1977) er en bulgarsk vektløfter, som konkurrerte i 105-kilosklassen under OL i 2000 i Sydney, hvor han vant sølvmedalje med et sammenlagt resultat på 422.5&nbsp;kg.
Etter å ha testet positivt på anabole steroider i juni 2008, ble han utestengt fra OL i Beijing.

## Referanser


## Eksterne lenker
*
Brian Holm

**Brian Holm** (født 2. oktober 1962 i København, Danmark), er en tidligere landeveissyklist og nåværende leder i Omega Pharma-Quick Step. Han ble proff i det belgiske laget Roland – Van de Ven i 1986 og etter 7 sesonger i Belgia flyttet han til Tyskland og Team Telekom foran 1993-sesongen. Holm var hjelperytter mesteparten av sin karriere. Sin siste sesong syklet han for det nye danske profflaget Team Home – Jack & Jones, forløperen til Team CSC, og Team Acceptcard 
I februar 2003 ble han ansatt i Team Telekoms sportslige ledelse, hvor han var helt til laget ble lagt ned etter 2011-sesongen.

I 2002 utgav han boken "Smerten Glæden: erindringer fra et liv på cykel", hvor han innrømmet å ha brukt doping på 90-tallet. I mai 2007 innrømmet han å ha tatt EPO to ganger i 1996.

## Lag
* 1986: Roland – Van de Ven 
* 1987: Roland – Skala 
* 1988: Roland 
* 1989 – 1991: Histor – Sigma 
* 1992: Tulip Computers  
* 1993 – 1997: Team Telekom   
* 1998: Team Home – Jack & Jones
* 1998: Team Acceptcard

## Seire
;1998
* 3. etappe, Danmark rundt
;1995
* 6. etappe, Boland Bank International
;1991
* Paris-Camembert
* Paris-Brussel
;1990
* Dansk mester på tempo
* 3. etappe, Tour d'Armorique
* GP Wieler Revue
* 4. etappe, Paris–Nice, lagtempo
* 2. etappe, Tour de l'Oise
;1986
* Templeuve
* Omloop van de Grenstreek
* Circuit de la Frontiers

## Tourdeltakelser
* 1987 – 110.-plass sammenlagt
* 1990 – 60.
* 1991 – 124.
* 1992 – 76.
* 1993 – 77.
* 1996 – 107.

## Referanser


## Eksterne lenker
*
Mark Tout

**Mark Tout** (født 24. juni 1961) er en tidligere britisk bobkjører, som deltok i fire OL, med femteplass i firemanns-bob fra OL i 1994 på Lillehammer som høydepunktet i karrieren. 
Tout var utestengt fra 1997 til 2001 etter å ha testet positivt på stanozolol.

## Referanser


## Eksterne lenker
*
Kaptein Sabeltann og hemmeligheten i Kjuttaviga

***Kaptein Sabeltann og hemmeligheten i Kjuttaviga*** er en teaterforestilling med manus og musikk av Terje Formoe spilt i Kristiansand Dyrepark sommeren 1994 og i Asker i 1995. Det er den andre barne- og familieforestillingen om Formoes sjørøverfigur Kaptein Sabeltann (etter *[[Kaptein Sabeltann og skatten i Kjuttaviga]]*).

Når forestillingen ble spilt på Hvalstrand i Asker, sommeren 1995 gikk stykket under navnet *Kaptein Sabeltann og grusomme Gabriels hemmelighet*. Dette var pga. bruddet mellom Terje Formoe og Kristiansand Dyrepark.

Forestillingen ble filmet sommeren 1994 og gitt ut på VHS av Egmont senere på året. Forestillingen ble også utgitt på lydbok.

## Handling
Det har gått *et par* år siden Kaptein Sabeltann forsvant fra Kjuttaviga etter å ha tapt fektekampen mot Sjømannen Ruben. Fra den dagen ble igjen godt å leve for våre venner. Tante Bassa er så lettet og glad at hun går omkring å traller og synger i vertshuset sitt nesten hele dagen. Vesle Sunniva er blitt en liten forelsket dame i løpet av sommeren, i Rubens hus har nemlig en ung mann med blå øyne, lang, lyst hår og ring i øre flyttet inn. Pinky som før kalte seg verdens yngste sjørøver er blitt sjømannen Rubens beste venn og medhjelper. I dag er Sunniva, Tante Bassa og Ruben travelt opptatt med å stelle i stand til et overraskelseselskap for Pinky, han har nemlig fødselsdag, men innbiller seg at han har greid å holde det hemmelig for vennene sine. Men dessverre, freden i Kjuttaviga skal ikke vare så lenge. I skyggene kommer det pirater og slue sjørøvere fra alle kanter.

## Medvirkende
*Terje Formoe som Kaptein Sabeltann
*Audun Meling som Langemann
*Ingolf Karinen som Pelle Pirat
*Knut Haugmark som Pysa Pirat
*Ole-Hermann Gudim Lundberg som Pysa Pirat (På enkelte forestillinger, sesongen 1995 på Hvalstrand, når Knut ikke kunne.)
*Morten Usterud som Pinky
*Janne Formoe som Sunniva
*Svein Haagensen som Sjømannen Ruben Den Røde / Røde Ruben
*Linda Tørklep som Tante Bassa

## Sanger
*Vi seiler vår egen sjø (kun i 1995)
* Nå Kommer Sabeltann
* Langemanns Sang
* Bursdagssang
* To Øyne (Ser Bedre Enn Ett)
* Kanskje
* Sjørøversang
* Sabeltanns Lov
* Grusomme Gabriels Spøk
* Bryllupssang

## Kassett- og CD-utgivelse
I 1994 ble forestillingen utgitt på kassett og CD av Grappa Musikkforlag. Utgivelsen har en lengde på ca 1 time.

## VHS- og DVD-utgivelse
Den 16.-19. juli 1994 ble det gjort opptak av forestillingen. Den ble først vist på NRK og ble senere på høsten lansert på video av Egmont.

Denne versjonen varer i 65 minutter

## Referanser
Det greske kongehusets 100-årsjubileumsmedalje

**Det greske kongehusets 100-årsjubileumsmedalje** er en gresk minnemedalje innstiftet i anledning av at det i 1963 var 100 år siden huset Glücksborg kom på Hellas' trone. Medaljen ble utdelt i forbindelsene med festlighetene 30. mars 1963 og ble tildelt gjestene som var til stede. I tillegg ble den tildelt kongehusets slektsforbindelser i andre land.

## Utforming
Det greske kongehusets 100-årsjubileumsmedalje består av et kors dannet av fire kronede P-er og med fire kongelige monogrammer mellom korsarmene, det hele omgitt av en laurbærkrans.  Den kronede P står for Paul I, de øvrige monogrammer for hans forgjengere innen samme dynasti, nærmere bestemt Georg II, Alexander I, Konstantin I og Georg I. Medaljen er utført i gull og finnes i to størrelsen, for henholdsvis menn (65 × 60 mm) og kvinner (45 × 40 mm).

## Norske innehavere
Kong Harald V er innehaver av Det greske kongehusets 100-årsjubileumsmedalje.

## Referanser


## Kilder
*Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966
*Dimitri Romanoff: *The Orders, Medals and History of Greece*, Rungsted Kyst: Balkan Heritage, 1987
John Roland Houghton

**John Roland Houghton** (født 19. november 1944 i Epsom, Surrey, Storbritannia, død 11. oktober 2022 i Bærum, Norge) var en britisk industridesigner, bosatt i Norge siden 1971. Han arbeidet for Philips og Gustav A. Ring før han startet sitt eget freelance designfirma, Anglo Nordic Design A/Shttp://www.and.no/  i 1980. I løpet av freelanceperioden mottok han Merket for god design av Norsk Designråd 40 ganger som følge av arbeid utført for norske og utenlandske bedrifter. John var mest opptatt av kunst i form av sine skulpturer og bilder, men også utvalgte designprosjekter eller som rådgiver innen design, utforming og materialer (f.eks. plast, hvis egenskaper han kjente godt). 

## Utdannelse og karriere
John Houghton hadde en bachelorgrad i Industrial Engineering fra Aston University, Institute of Arts and Design, Birmingham, Storbritannia. I 1968 begynte John hos Concern Industrial Design Centre, Philips N.V., i Eindhoven, Nederland, hvor han arbeidet frem til han flyttet til Norge i 1970. Fra 1971 til 1976 jobbet han hos Gustav A. Ring (som i sin tid ble kjøpt av Stentofon AS, nå Zenitel) hvor han blant annet utformet utseendet på deres nye interkom, Ringmaster *Tridex* som han på Hannover-messen i 1979 fikk forløperen til Gute Industrie Form prisen for. I 1977 flyttet han tilbake til Eindhoven med familien og arbeidet igjen for sin tidligere arbeidsgiver, Philips. I løpet av de neste to årene ble han klar over at han ikke ville kunne formgi de produktene han ønsket dersom han ikke jobbet for seg selv, og han flyttet tilbake til Norge med familien i 1979. I 1980 startet han Anglo Nordic Design A/S som selvstendig næringsdrivende.

## Utvalgte priser og produkter
* *Wing Pan*http://yes.and.no/cases/n_wingpan.html , produsert av finske Hackmanhttp://www.hackman.fi/web/hackmanwww.nsf/en/frontpage , har fått følgende priser: Fjerde pris i Hackman Design Competition 200, Finland 1990; Formland-prisenhttp://www.formland.com, København, Danmark, 1991; Merket for god design, Oslo, Norge, 1991; Timbale d'Or, Arts Cuisine, Paris, Frankrike 1992; Best of the Best Design Innovations 1992, Design Zentrum Nordrhein, Tyskland.
* Den norske Designprisen ble tildelt Tandberg Educational for *Tandberg Language Laboratory*http://yes.and.no/cases/n_teacherslanguagelab.html  i 1986 og til Simrad Subsea for *Bridge Line* i 1990.
* På Hannovermessen i 1979 fikk Ringmaster *Tridex* en designpris og Norsk Computer Industri *Modular Unix*http://yes.and.no/cases/n_modularunix.html  (NCI) oppnådde designprisene Gute Industrie Form i 1989 og 1990.
* I Kunstindustrimuseet står to av Johns produkter utstilt på permanent basis.
* Magcom-telefonen.
* Flere av hans produkter og tegningerhttps://digitaltmuseum.org/search/?q=john+houghton er å finne på Norsk Teknisk Museum på permanent basis.

## Referanser
Varingskollen

**Varingskollen** er en ås i Nittedal kommune i Akershus. Den har en høyde på 546 meter over havet og er et landemerke i Hakadal. Til tross for sin dominerende posisjon og gode synlighet fra flere steder på Romerike er Varingskollen hverken det høyeste punkt i Nittedal (Blekketjernshøgda) eller i Akershus (Fjellsjøkampen).

## Historie
Varingskollen er et gammelt vardested allerede fra eldre jernalder og har også sitt navn knyttet til dette (forstått som 'vaktmannskollen'). Tidligere i moderne tid sto det også et utkikkstårn på toppen. I dag er kollen mest kjent på grunn av skisenteret ved samme navn. Varingskollen holdeplass på Gjøvikbanen ligger ved foten av fjellet.

## Geologi
Varingskollen ligger i Oslofeltet og består hovedsakelig av vulkansk nordmarkitt, en lys rødbrun kvartssyenittbergart. Selv om bergarten er vulkansk, finnes det ikke holdepunkter (slik som lavaførende rør) for at Varingskollen har vært en vulkan. Bergarten som Varingskollen består av ble dannet nede i jordskorpen og gradvis avdekket ved erosjon av fjellmassen over.

## Friluftsliv
På østsiden av fjellet ligger Varingskollen skisenter, offisielt åpnet i mars 1963. Det første verdenscuprennet i alpint i Norge ble avholdt der 24. februar 1968. Storslalåmrennets herreklasse ble vunnet av  Werner Bleiner, Østerrike  foran Dumeng Giovanoli, Italia og Edmund Bruggmann, Sveits med Håkon Mjøen på fjerdeplass. Kvinneklassen ble vunnet av Fernande Bochatay, Sveits foran Isabelle Mir, Frankrike og Kiki Cutter, USA. Beste norske ble Aud Hvammen på 13.-plass.

Ellers er kollen et populært og godt egnet utfartssted sommer som vinter. Hakadal IL etablerte på begynnelsen av 2000-tallet en lysløype og skistadion i umiddelbar tilknytning til skisenteret. Hvert år arrangeres også motbakkeløpet Varingskollen Opp.

## Boligfelt/grunnkrets
Boligområdet på oppsiden av Gjøvikbanen ved foten av kollen, utgjør Varingskollen grunnkrets i Nittedal kommune.

## Referanser




## Eksterne lenker
* Varingskollen skisenter